Po minulo týždňovom výbuchu doma proti rezerve Slovana cestujeme na východ Slovenska. V sobotu o 17:00 odohráme 28. kolo proti domácemu celku FK Humenné. Humenné sa momentálne nachádza na skvelom 5 mieste. Pre nováčika II. ligy je to určite výborný výsledok, ktorý im môžeme len závidieť. Tri vyhraté zápasy v rade proti súperom zo spodnej časti tabuľky napovedajú, že Rohožník je outsider v tomto súboji. V zásade Humenčanom o nič nejde, všetko podstatné vybavili v prvej polke sezóny a II. ligu môžu dohrať v strede tabuľky. Naopak Rohožník má pred sebou neskutočne ťažkú úlohu. Body do celkového súčtu potrebujeme ako soľ. Po minulo týždňovom výprasku 0:6 od Slovana sa nám hľadali slová len veľmi ťažko. Zajtra proti Humennému, ktorý je jednoznačný favorit, musíme bodovať naplno ak chceme pomýšľať nad udržaním sa v II. najvyššej futbalovej lige. Priestor na kalkulácie nie je a náskok pred Púchovom a Slovanom je jeden bod. V posledných troch zápasoch musíme bodovať. Veríme, že naši chlapci to dokážu a z ťažkého zápasu na východe Slovenska privezú dôležité body. Zápas si môžete pozrieť online na stránke NIKE.TV.
RALBOCH DO TEHO!